Diari Oficial de la Generalitat Valenciana


Sumari del DOGV 6477, del 10-03-2011 (2011/2651)

RESOLUCIÓ de 28 de febrer de 2011, del conseller de Sanitat, per la qual aprova la Carta de Servicis de Sanitat 24.
-------------------------------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2651


Data del document
:   28-02-2011

Organisme emissor
:   Conselleria de Sanitat

Tipus de document
:   Resolució

Descriptors 

:   * Conselleria Sanitat
    * ciutadà
    * política sanitària
    * legislació
    * telemàtica
    * relació administració-administrat

RESOLUCIÓ de 28 de febrer de 2011, del conseller de Sanitat, per la qual aprova la Carta de Servicis de Sanitat 24. [2011/2651]  
Els articles del Decret 62/2010, de 16 d'abril, del Consell, pel qual establix els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, regula les cartes de servicis.  
Segons que disposa l'article 15 del Decret esmentat, «les cartes de servicis, com a instruments de millora, són documents que contenen els compromisos de qualitat a què l'òrgan a què es referix la carta ajustarà la prestació dels servicis segons els recursos disponibles i, al mateix temps, proporcionen informació al ciutadà sobre les activitats prestades».  
En els articles 16 i següents s'establixen els requisits, el contingut i el procediment per a l'elaboració de les cartes de servicis.  
Complint el que disposen els preceptes esmentats, en l'àmbit d'esta Conselleria de Sanitat s'ha elaborat la Carta de Servicis de Sanitat 24, seguint en totes les fases la metodologia aprovada per la Direcció General de Modernització el 20 de maig de 2010, per la qual cosa ha rebut l'informe favorable preceptiu d'eixe centre directiu i ha sigut presentada per a l'aprovació, com a tràmit previ a la publicació.  
Per tot això, fent ús de la facultat que em conferix l'article 19 del Decret 62/2010, de 16 d'abril, del Consell, esmentat adés, quant a l'autoritat competent per a l'aprovació, resolc:  
Primer  
Aprovar la Carta de Servicis de Sanitat 24, que s'unix com a annex a esta resolució.  
Segon  
Disposar-ne la publicació en el Diari Oficial de la Comunitat Valenciana.  
Tercer  
La Carta de Servicis de Sanitat 24 està a disposició de la ciutadania per mitjà de publicacions que s'han de facilitar en les dependències d'esta conselleria, especialment en centres sanitaris, així com a través la pàgina institucional de la Conselleria de Sanitat, en les adreces , i , a més que es poden fer altres accions de comunicació.  
València, 28 de febrer de 2011.- El conseller de Sanitat: Manuel Cervera Taulet.  
Annex  
Títol: Carta de Servicis de Sanitat 24  
Missatge general  
L'administració pública valenciana s'ha d'adaptar als nous reptes i necessitats de la societat i per a això ha de modernitzar i millorar de forma contínua els servicis públics que presta. La Generalitat assumix este repte i amb este fi incorpora, dins de la política de modernització, el projecte cartes de servicis, com un instrument de millora a través del qual els ciutadans poden exigir la prestació d'uns servicis públics amb les màximes garanties de qualitat i conéixer-ne en qualsevol moment el grau de compliment.  
La Generalitat contribuïx així a donar resposta a l'exigència que conté l'Estatut d'Autonomia de la Comunitat Valenciana, que establix, en l'article 9, el dret general que tenen tots els ciutadans a disfrutar d'uns servicis públics de qualitat.  
«Una administració excel·lent»  
Compromís institucional  
L'Agència Valenciana de Salut de la Conselleria de Sanitat aprofita el desplegament de les tecnologies de la informació i la comunicació per a facilitar als usuaris de la sanitat valenciana l'accés als servicis sanitaris.   
A través de les prestacions de Sanitat 24, es facilita la sol·licitud telefònica o informàtica de la cita prèvia per a les consultes d'Atenció Primària. Els desplegaments de Sanitat 24 permeten també als usuaris ben acreditats l'accés confidencial a informació dels seus registres sanitaris.  
Servicis  
Sanitat 24 és un servici de la sanitat valenciana orientat a facilitar als ciutadans tràmits com la cita amb l'Atenció Primària o l'accés a informació d'interés, utilitzant les noves tecnologies de la informació i de la comunicació.  
Els servicis que actualment presta Sanitat 24 són els següents:  
1. Gestió de cita prèvia per a l'atenció primària. Sanitat 24 posa a la seua disposició diversos canals per a la sol·licitud, modificació o anul·lació de les cites amb el metge de família, pediatria o infermera del centre de salut.  
2. Accés personal a informació de la història de salut del pacient, a través de canals que verifiquen la identitat de qui hi accedix i garantixen la seguretat en la transmissió de dades.  
3. Enviament d'informació sobre campanyes de divulgació sanitària i promoció de la salut.  
Compromisos i indicadors  
  
  
  
  
Posem a disposició dels ciutadans els resultats sobre el grau de compliment dels compromisos d'esta carta de servicis, habilitant-ne el seguiment a través de la pàgina .  
Ajude'ns a prestar un servici MILLOR  
- Si té qualsevol problema amb el nostre servici o vol aportar suggeriments, es pot posar en contacte amb el telèfon 012 o enviar un missatge al correu electrònic .  
- També a través del portal es permet la presentació telemàtica de queixes i suggeriments.  
Guia d'utilització de Sanitat 24  
- Per a poder tindre accés a Sanitat 24, el ciutadà ha de tindre la targeta SIP.  
- Per a utilitzar el servici de cita prèvia, el ciutadà s'ha d'identificar proporcionant al sistema les dades d'identificació relatives al número SIP de la targeta sanitària.  
- Per a la consulta de la història sanitària, es requerix disposar d'un certificat digital.  
- Per a rebre informació sobre les campanyes sanitàries en el mòbil, ha de donar-se d'alta gratuïtament en el telèfon 260 875 375.  
On ens pot trobar-  
1. Per Internet  
A través del portal web: (cita prèvia i consulta de la història sanitària).  
- Disponibilitat de la pàgina web: 24 hores al dia, 365 dies a l'any (excepte les parades programades).  
- Estàndard A del protocol de pautes d'accessibilitat establides pel W3C.  
- Especificacions tècniques d'ús: per a alguns servicis és necessari el certificat digital.  
A través de punt salut (cita prèvia)  
- Terminals ubicats en centres de salut que permeten la gestió de la cita prèvia d'atenció primària  
- Disponibles en l'horari d'atenció del centre.   
2. Per telèfon  
- A través del portal vocal: telèfon 555 321 518 (cita prèvia).  
- Horari d'atenció: 24 hores al dia, 365 dies a l'any, per mitjà d'un sistema automàtic de reconeixement de veu.   
- Este sistema està disponible en valencià, castellà i anglés.  
- A través de SMS (cita prèvia i campanyes sanitàries).  
- Horari d'atenció: 24 hores al dia, 365 dies a l'any  
- Per a gestionar la cita, envie un missatge SMS des del telèfon mòbil al número 217373, amb la paraula:  
- CITA número SIP (cita - espai - número SIP).  
- ANUL·LAR número SIP (anul·lar - espai - número SIP).  
- CONSULTAR número SIP (consultar - espai - número SIP).  
Cost de cada missatge: 0,15 €.